CELEX: 32013D0052(01)
Language: et
Date: 2013-12-27 00:00:00
Title: 2014/55/EL: Euroopa Keskpanga otsus, 27. detsember 2013 , millega muudetakse otsust EKP/2010/21 Euroopa Keskpanga raamatupidamise aastaaruannete kohta (EKP/2013/52)

4.2.2014   
            
            
               ET
            
            
               Euroopa Liidu Teataja
            
            
               L 33/7
            
         
      EUROOPA KESKPANGA OTSUS,
   27. detsember 2013,
   millega muudetakse otsust EKP/2010/21 Euroopa Keskpanga raamatupidamise aastaaruannete kohta
   (EKP/2013/52)
   (2014/55/EL)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 26.2,
   ning arvestades järgmist:
   
               (1)
            
            
               otsuses EKP/2010/21 (1) sätestatakse Euroopa Keskpanga raamatupidamise aastaaruannete koostamise reeglid.
            
         
               (2)
            
            
               Otsuse EKP/2010/21 artikkel 24 sätestab, et kui mõnda konkreetset raamatupidamiskäsitlust ei ole otsuses EKP/2010/21 sätestatud ja nõukogu ei ole otsustanud teisiti, järgib EKP hindamispõhimõtteid vastavalt Euroopa Liidu poolt kasutusele võetud rahvusvahelistele raamatupidamisstandarditele, mis on asjakohased EKP tegevuse ja raamatupidamisarvestuse suhtes.
            
         
               (3)
            
            
               EKP kohaldab töösuhte lõppemisel aktuaarsete kasumite ja kahjumite puhul standardi IAS 19 „Hüvitised töötajatele” osas „koridori” meetodit.
            
         
               (4)
            
            
               IAS 19 vaadati läbi ja see kehtib aastaste ajavahemike puhul, mis algasid 1. jaanuaril 2013 või hiljem. Uues IAS 19s on „koridori” meetod välja jäetud.
            
         
               (5)
            
            
               Otsuse EKP/2010/21 I lisa tuleb muuta, et sätestada kindlaksmääratud hüvitiste netokohustise (netovara) ümberhindamiste aruandlus seoses töösuhte lõpetamise hüvitistega EKP bilansi kohustuste poole kirje 14 „Ümberhindluskontod” all.
            
         
               (6)
            
            
               Seetõttu tuleb otsust EKP/2010/21 vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatus
   Otsuse EKP/2010/21 I lisa muudetakse kooskõlas käesoleva otsuse lisaga.
   Artikkel 2
   Jõustumine
   Käesolev otsus jõustub 30. detsembril 2013.
   
      Frankfurt Maini ääres, 27. detsember 2013
      
         
            EKP president
         
         Mario DRAGHI
         
      
   
   
      (1)  11. novembri 2010. aasta otsus EKP/2010/21 Euroopa Keskpanga raamatupidamise aastaruannete kohta (ELT L 35, 9.2.2011, lk 1).
   
      LISA
      Otsuse EKP/2010/21 I lisa muudetakse järgmiselt.
      
                  1.
               
               
                  Tabelis pealkirjaga „Kohustused” bilansikirje 14 „Ümberhindluskontod” all asendatakse bilansikirjete sisu liigituse lahter järgmisega:
                  
                              „a)
                           
                           
                              Kulla, eurodes vääringustatud igat liiki väärtpaberite, välisvaluutas vääringustatud igat liiki väärtpaberite ja optsioonide hinnakõikumistega seotud ümberhindluskontod, intressiriski tuletisinstrumentidega seotud turu väärtuse hindamisest tulenevad erinevused; valuutakursi kõikumisega seotud ümberhindluskontod iga valuuta netopositsiooni osas, sealhulgas valuuta vahetus-/tähtpäevatehingud ja SDRid
                              Ümberhindluse erikontod, mis tulenevad sissemaksetest vastavalt EKPSi põhikirja artiklile 48.2 seoses nende liikmesriikide keskpankadega, kelle suhtes kehtestatud erandid on tühistatud. Vt artikli 13 lõige 2
                           
                        
                              b)
                           
                           
                              Kindlaksmääratud hüvitiste netokohustise (netovara) ümberhindamised seoses töösuhte lõpetamise hüvitistega, mis on järgmiste allkirjete netopositsioon:
                              
                                          i)
                                       
                                       
                                          kindlaksmääratud hüvitiste kohustuse nüüdisväärtuse aktuaarsed kasumid ja kahjumid
                                       
                                    
                                          ii)
                                       
                                       
                                          tulu plaani varadest, välja arvatud kindlaksmääratud hüvitiste netokohustise (netovara) netointressis sisalduvad summad
                                       
                                    
                                          iii)
                                       
                                       
                                          vara ülemmäära mõju muutus, välja arvatud kindlaksmääratud hüvitiste netokohustise (netovara) netointressis sisalduvad summad”.
                                       
                                    
                        
            
                  2.
               
               
                  Tabelis pealkirjaga „Kohustused” bilansikirje 14 „Ümberhindluskontod” all asendatakse hindamispõhimõtte lahter järgmisega:
                  
                              „a)
                           
                           
                              Ümberhindlusvahe keskmise maksumuse ja turuväärtuse vahel, mis on ümber arvestatud valuuta turukursi alusel
                           
                        
                              b)
                           
                           
                              Artikli 24 lõike 2 kohaselt”.